CELEX: 62011TN0278
Language: fi
Date: 2011-05-25 00:00:00
Title: Asia T-278/11: Kanne 25.5.2011 — ClientEarth ym. v. komissio

23.7.2011   
            
            
               FI
            
            
               Euroopan unionin virallinen lehti
            
            
               C 219/20
            
         Kanne 25.5.2011 — ClientEarth ym. v. komissio
   (Asia T-278/11)
   2011/C 219/32
   Oikeudenkäyntikieli: englanti
   
      Asianosaiset
   
   
      Kantajat: ClientEarth (Lontoo, Yhdistynyt kuningaskunta), Friends of the Earth Europe (Amsterdam, Alankomaat), Stichting Fern (Leiden, Alankomaat) ja Stichting Corporate Europe Observatory (Amsterdam, Alankomaat) (edustaja: asianajaja P. Kirch)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että komissio ei ole noudattanut asetusta N:o 1049/2001 (1)
               
            
         
               —
            
            
               toteamaan, että komissio ei ole noudattanut Århusin yleissopimusta (2)
               
            
         
               —
            
            
               toteamaan, että komissio ei ole noudattanut asetusta N:o 1367/2006 (3)
               
            
         
               —
            
            
               kumoamaan asetuksen N:o 1049/2001 8 artiklan 3 kohdan perusteella tehdyn komission implisiittisen kielteisen päätöksen, koska komissio ei vastannut säädetyssä määräajassa kantajien uudistettuun hakemukseen
            
         
               —
            
            
               määräämään Århusin yleissopimuksen 9 artiklan 4 kappaleessa määrätyistä väliaikaisista turvaamistoimenpiteistä ja velvoittamaan komissio antamaan oikeus tutustua tietyssä ajassa kaikkiin pyydettyihin asiakirjoihin, paitsi jos niitä suojataan asetuksen N:o 1049/2001 4 artiklan 1 kohdassa säädetyllä ehdottomalla poikkeuksella
            
         
               —
            
            
               velvoittamaan komissio korvaamaan kantajien oikeudenkäyntikulut unionin yleisen tuomioistuimen työjärjestyksen 87 artiklan mukaisesti mahdollisten väliintulijoiden kulut mukaan lukien.
            
         
      Oikeudelliset perusteet ja pääasialliset perustelut
   
   Kantajat vaativat unionin yleistä tuomioistuinta kumoamaan komission päätöksen hylätä heidän pyyntönsä saada tutustua asiakirjoihin, jotka koskevat vapaaehtoisia sertifiointijärjestelmiä, jotka komission halutaan tunnustavan direktiivin 2009/28 (4) 18 artiklan mukaisesti.
   Kanteensa tueksi kantajat vetoavat seitsemään kanneperusteeseen.
   
               1)
            
            
               Ensimmäinen kanneperuste, jonka mukaan asetuksen N:o 1049/2001 8 artiklan 2 kohtaa on rikottu, koska komissio ei ole antanut vastausta säädetyssä määräajassa ja koska se ei ole perustellut yksityiskohtaisesti määräajan jatkamispyyntöä.
            
         
               2)
            
            
               Toinen kanneperuste, jonka mukaan asetuksen N:o 1049/2001 8 artiklan 1 ja 2 kohtaa on rikottu, koska komissio ei vastannut jatketussa määräajassa.
            
         
               3)
            
            
               Kolmas kanneperuste, jonka mukaan asetuksen N:o 1049/2001 7 ja 8 artiklaa on rikottu, koska komissio ei perustellut yksityiskohtaisesti kunkin asiakirjan tutustuttavaksi antamisesta pidättäytymistä.
            
         
               4)
            
            
               Neljäs kanneperuste, jonka mukaan asetuksen N:o 1049/2001 6, 7 ja 8 artiklaa on rikottu, koska komissio ei arvioinut konkreettisesti ja erikseen kunkin asiakirjan sisältöä.
            
         
               5)
            
            
               Viides kanneperuste, jonka mukaan Århusin yleissopimuksen 4 artiklan 4 kappaletta, asetuksen N:o 1049/2001 4 artiklan 2 kohtaa ja asetuksen N:o 1367/2006 6 artiklaa on rikottu, koska komissio vetosi taloudellisten etujen suojaa koskevaan poikkeukseen.
            
         
               6)
            
            
               Kuudes kanneperuste, jonka mukaan Århusin yleissopimuksen 4 artiklaa, asetuksen N:o 1049/2001 4 artiklan 3 kohtaa ja asetuksen N:o 1367/2006 6 artiklaa on rikottu sen poikkeuksen soveltamisen vuoksi, joka koskee sitä, että asiakirjan sisältämien tietojen ilmaiseminen vahingoittaisi vakavasti toimielimen päätöksentekomenettelyä.
            
         
               7)
            
            
               Seitsemäs kanneperuste, jonka mukaan asetuksen N:o 1049/2001 4 artiklan 6 ja 7 kohtaa on rikottu, koska komissio ei arvioinut, mihin asiakirjan osiin saattoi tutustua ja mihin ei, eikä se arvioinut sovellettavan poikkeuksen soveltamisajanjaksoa.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43)
   
      (2)  Yhdistyneiden Kansakuntien Euroopan talouskomission yleissopimus tiedon saannista, yleisön osallistumisoikeudesta päätöksentekoon sekä muutoksenhaku- ja vireillepano-oikeudesta ympäristöasioissa
   
      (3)  Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annettu Euroopan parlamentin ja neuvoston asetus (EY) N:o 1367/2006 (EUVL L 264, s. 13)
   
      (4)  Uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta 23.4.2009 annettu Euroopan parlamentin ja neuvoston direktiivi 2009/28/EY (EUVL L 140, s. 16)